**Δικαιολογητικά εγγραφής 2020-21**

Για την εγγραφή των παιδιών υποβάλλονται ως δικαιολογητικά:

* αίτηση του γονέα ή κηδεμόνα
* ληξιαρχική πράξη γέννησης του παιδιού ή πιστοποιητικό οικογενειακής κατάστασης (το τελευταίο έγγραφο αναζητείται αυτεπάγγελτα από την αρμόδια υπηρεσία του Δήμου) από τα οποία να προκύπτει η ηλικία του παιδιού
* φωτοτυπία αστυνομικής ταυτότητας του πατέρα (στην περίπτωση αυτεπάγγελτης αναζήτησης του πιστοποιητικού οικογενειακής κατάστασης)
* βεβαίωση παιδιάτρου για την καλή σωματική και πνευματική υγεία του παιδιού καθώς και φωτοτυπία του βιβλιαρίου υγείας του- τις σελίδες, όπου αναγράφονται τα στοιχεία του παιδιού και τα εμβόλια, που προβλέπονται κάθε φορά ανάλογα με την ηλικία του παιδιού
* υπεύθυνη δήλωση και βεβαίωση, όπου κρίνεται απαραίτητη, ότι εργάζεται ο ένας γονέας στο Πανεπιστήμιο Θεσσαλίας
* υπεύθυνη δήλωση για την οικονομική και οικογενειακή κατάσταση των γονέων του Π. Σταθμού και εφόσον κριθεί αναγκαίο και εκκαθαριστικό σημείωμα εφορίας.
* για την επανεγγραφή απαιτούνται όλα τα παραπάνω δικαιολογητικά πλην της ληξιαρχικής πράξης γέννησης του παιδιού.